12/01/2012 | Administración LocalMunicipal
Ordes
Aprobación definitiva modificación de la ordenanza reguladora de la venta ambulante. Publicación texto modificación

Elevouse a definitivo ao non terse presentado alegacións contra o acordo de aprobación provisional da modificación da ordenanza reguladora da venda ambulante. De conformidade co disposto no art.70.2 da Lei 7/1985, de 2 de abril, faise público o texto integro da ordenanza, sen que esta entre en vigor ata que se leve a cabo a devandita publicación e teña transcorrido o prazo previsto no art.65.2 do devandito texto legal. Contra a ordenanza, unha vez publicada no Boletín Oficial da Provincia, poderá interporse recurso contencioso administrativo nos termos establecidos na Lei reguladora da Xurisdición contencioso-administrativa Ordes, 4 de xaneiro de 2012. El Alcalde-Presidente, Manuel Regos Boquete. (artigos que son obxecto de modificación) Constitúe o obxecto desta Ordenanza a regulación da venda ambulante dentro do termo municipal de Ordes, de conformidade co previsto no R. D. 199/2010, de 26 de febreiro, polo que se regula o exercizo da venda ambulante ou non sedentaria e a Lei 13/2010, de 17 de decembro, do comercio interior de Galicia, e demáis normativa aplicable Considérase venda ambulante ou non sedentaria a realizada por persoas comerciantes, fóra dun establecemento comercial permanente de forma habitual, ocasional, periódica ou continuada, nos perímetros ou nos lugares debidamente autorizados en instalacións comerciais desmontables ou transportables, incluíndo os camións tenda. Non terán a consideración de venda ambulante a realizada dentro dos locais ou recintos ocupados por un certame feiral, en particular a realizada con ocasión da Feira do Champiñón e da Festa do Lacón do Mesón do Vento. A venda ambulante tan só se poderá levar a cabo baixo algunha das seguintes modalidades: a) Venda ambulante en mercados periódicos: aquela autorizada nos mercados situados en poboacións, en lugares e espazos determinados, cunha periodicidade habitual establecida. Dentro desta epígrafe están encadradas, entre outras, as realizadas en feiras populares, en mercados de postos e en rastros. b) Venda ambulante en mercados fixos: aquela autorizada en lugares anexos aos mercados municipais ou de abastos, con instalacións permanentes nas poboacións. c) Venda ambulante en postos desmontables instalados na vía pública: aquela autorizada para un número de postos, situacións e períodos determinados. d) Venda ambulante en mercados ocasionais: aquela autorizada en mercados esporádicos, que teñan lugar con motivo de feiras, festas ou acontecementos populares. e) Venda ambulante mediante camións ou vehículos tenda: aquela realizada nos citados medios e autorizada en zonas ou lugares determinados. Segundo o previsto no art.54 da Lei 7/1996, do 15 de xaneiro, de ordenación do comercio minorista, no art.2 do R. D. 199/2010, de 26 de febreiro, polo que se regula o exercizo da venda ambulante ou non sedentaria e no artigo 72 da Lei 13/2010, de 17 de decembro, do comercio interior de Galicia, corresponde ó Concello de Ordes, sen prexuízo das competencias concorrentes doutras administracións públicas, concede-la autorización para o exercizo da venda ambulante no seu termo municipal, así como a ordenación, execución, vixilancia e control das medidas necesarias para o desenvolvemento satisfactorio das actividades de venda ambulante no termo municipal de Ordes.1.- O exercicio da venda ambulante, coas tipoloxías establecidas no artigo 2, está suxeita á obtención da correspondente autorización municipal, conforme ó procedemento que se especifica na presente ordenanza.2.- Esta autorización dará dereito a un só posto de venda e só poderá solicitarse unha por cada epígrafe da C. N. A. E. que determina a suxeción ao I. A. E.3.- As autorizacións concederanse en réxime de concorrencia e si elo non fose procedente, por non ter que valorarse condicións especiais nos solicitantes, mediante sorteo. O procedemento deberá garantir a transparencia e a imparcialidade e, en concreto, a publicidade adecuada de inicio, desenvolvemento e fin do proceso.4.- As autorizacións outorgaranse por tempo determinado. O seu prazo de duración será de cinco anos prorrogables de forma expresa por idénticos períodos.5.- As licenzas poderánselles conceder tanto a persoas físicas coma a persoas xurídicas, sexan sociedades mercantís ou cooperativas, neste último caso, a autorización estará limitada a un número máximo de 10 postos, e serán transferibles a outras persoas físicas ou xurídicas que cumpran os requisitos establecidos no artigo seguinte desta ordenanza, logo de comunicación ao concello. A transmisión dunha autorización non afectará o seu período de vixencia, que se manterá polo tempo que reste ata a finalización do prazo de duración.6.- A autorización para o exercizo da venda non dará dereito ó seu titular a realizar ningunha ocupación superficial e só autoriza a estacionarse o tempo necesario para realiza-las operacións ou transaccións propias da industria ou oficio obxecto da autorización.7.- As autorizacións entenderanse concedidas con carácter provisional e en precario. Poderán ser revogadas pola Xunta de Goberno Local, cando se considere convinte, en atención á desaparición das circunstancias que a motivaron, sen que tal feito dea orixe a indemnización ou compensación ningunha. Igualmente, a Xunta de Goberno Local, previo acordo motivado, que será comunicado ós interesados, poderá dispor dos terreos que veñan ocupando os postos de venda ambulante para realizar algún evento especial, sen que isto dea dereito a ningunha indemnización.8.- A asignación da localización correspondente a cada autorización é competencia da Xunta de Goberno Local.9.- Igualmente, estará suxeita a autorización municipal a participación e admisión ó recinto da Feira de Ordes dos productores agrícolas e artesáns do Municipio de Ordes e dos termos municipais limítrofes que oferten a súa producción propia, sen que, en ningún caso, oferten productos que foran, á súa vez, adquiridos de terceiros, pero tan só deberán cumpri-lo previsto no artigo seguinte desta Ordenanza para solicita-la mesma.1.- As solicitudes de autorización deberán formularse no modelo normalizado que se proporcionará nas oficinas municipais, ó que se achegará a seguinte documentación: a. Persoas físicas: fotocopia compulsada do DNI, pasaporte ou documento que o substitúa. b. Persoas xurídicas: CIF, a acta de constitución, os estatutos e a escritura de poder outorgada á persoa que asina a solicitude de autorización en representación da empresa. c. Declaración responsable que comprenderá los extremos seguintes: 1. Estar dado ou dada de alta no réxime correspondente da Seguridade Social e, de ser o caso, no imposto de actividades económicas.2. Estar ao corrente no pago das cotizacións da Seguridade Social.3. Cumprir cos requisitos das regulamentacións de cada tipo de produtos.4. Estar en posesión, de ser o caso, do certificado acreditativo de ter recibido formación en materia de manipulación de alimentos.5. Dispoñer dos permisos de residencia e de traballo que, en cada caso, sexan esixibles, de se tratar de persoas estranxeiras.6. Manter o cumprimento dos requisitos esixidos para o exercizo da venda ambulante durante o prazo de vixenza da autorización. d. Dispoñer de seguro de responsabilidade civil. e. Satisfacer as taxas e os tributos fixados na correspondente ordenanza municipal. Para os efectos de simplificación administrativa, a tarxeta acreditativa da inscrición na correspondente sección do Rexistro Galego de Comercio servirá como acreditación ante o Concello dos extremos sinalados no apartado 1. a, b e c.1 deste artigo.1.- Corresponde á Xunta de Goberno Local a concesión, anulación, suspensión ou modificación das autorizacións para o exercizo da venda ambulante en Ordes, por delegación de competencias da Alcaldía, decreto de data 23/06/11, de acordo coas previsións contidas nesta ordenanza e demais normativa vixente.1.- O Municipio expedirá unha tarxeta ou documento acreditativo da autorización para o exercizo da venda ambulante no que constarán os datos establecidos no artigo 3.3 do R. D. 199/2010, de 26 de febreiro. Na súa parte posterior este documento levará un resume dos aspectos máis importantes desta ordenanza e o relativo ás faltas e ás sancións.2.- O vendedor está obrigado exhibir ao público e ás autoridades que realicen actuacións inspectoras. a) A tarxeta acreditativa da autorización municipal. b) Unha dirección para a recepción das posibles reclamacións durante o exercizo da actividade. (artigos que se eliminan) Artigo 7.5.- Está prohibida a venda ambulante de mercadorías acarrexadas polo propio vendedor, en tránsito a pé, nos recintos das feiras e mercados organizados nun radio de 100 metros desde os contornos dos mesmos nas datas da súa celebración. Artigo 19.2.- d) Tempo polo que se solicita a autorización Artigo 24.1.- g) Sub-alugueiro ou cesión do posto a un terceiro, agás transferencia a prol de cónxuxe ou fillo maior de 18 anos.